Ο **Μιγκέλ Μουνιόθ** (ισπανικά: *Miguel Muñoz*, 19 Ιανουαρίου 1922 – 16 Ιουνίου 1990) ήταν Ισπανός ποδοσφαιριστής και προπονητής, από τους πρωταγωνιστές της Ρεάλ Μαδρίτης των δεκαετιών του 1950 και του 1960, θεωρούμενος ως ένας από τους καλύτερους και πιο επιτυχημένους προπονητές όλων των εποχών.

Βιογραφία
---------

Γεννημένος στη Μαδρίτη, ο Μουνιόθ αγωνίστηκε ως αμυντικός μέσος για διάφορες ομάδες νέων στην περιοχή, αλλά αρχικά απέτυχε να τραβήξει την προσοχή της Ρεάλ Μαδρίτης αγωνιζόμενος έτσι με μικρότερες ομάδες με επιτυχία. Το 1948 βοήθησε την Θέλτα Βίγο να τερματίσει τέταρτη στο πρωτάθλημα και να φτάσει στον τελικό του Κυπέλλου και έτσι η παρουσία του τον οδήγησε στη Ρεάλ Μαδρίτης, όπου συνέχισε έχοντας 347 επίσημους αγώνες με τον σύλλογο. Επιπλέον, αγωνίστηκε επτά φορές για την Ισπανία, αλλά δεν εμφανίστηκε ποτέ σε καμία μεγάλη διοργάνωση.
Σημείωσε το πρώτο γκολ της Ρεάλ στη διοργάνωση του Ευρωπαϊκό Κύπελλο Πρωταθλητριών, βοηθώντας στη νίκη με 2–0 με αντίπαλο τη Σερβέτ Γενεύης στις 8 Σεπτεμβρίου 1955 στην Ελβετία. Στη συνέχεια, ήταν αρχηγός της ομάδας σε δύο διαδοχικές νίκες το 1956 και το 1957, και αποσύρθηκε από το ποδόσφαιρο την επόμενη χρονιά.

Ο Μουνιόθ υπηρέτησε μία σύντομη θητεία ως προπονητής της εφεδρικής ομάδας της Ρεάλ, (μετέπειτα γνωστής ως Ρεάλ Μαδρίτης Καστίγια), πριν οριστεί προπονητής της βασικής ομάδας το 1959. Η περίοδος του ως επικεφαλής ήταν μια από τις πιο επιτυχημένες εποχές του συλλόγου, καθώς, υπό την καθοδήγησή του, κέρδισε το πρωτάθλημα εννέα φορές, με πέντε τίτλους στη σειρά (1961–65) και άλλες τρεις συνεχόμενες. Το 1964 ήρθε σε σύγκρουση με τον τέως συμπαίκτη του Αλφρέδο Ντι Στέφανο και προχώρησε σε ανανέωση της ομάδας διατηρώντας μόνο τους Φέρεντς Πούσκας και Φρανσίσκο Χέντο και σταδιακά καθιερώντας νέους ποδοσφαιριστές έβαλε τη Ρεάλ σε μία νέα εποχή. Ήδη, την πρώτη χρονιά της μετά-Ντι Στέφανο εποχής, η ομάδα ήταν άνετα πρωταθλήτρια.

Στο ευρωπαϊκό μέτωπο, οδήγησε τη Ρεάλ Μαδρίτης σε δύο ακόμη νίκες στο Κύπελλο Πρωταθλητριών, το 1960 και το 1966. Ως αποτέλεσμα, έγινε το πρώτο άτομο που κέρδισε τον διαγωνισμό τόσο ως παίκτης όσο και ως προπονητής. Αποχώρησε το 1974 μετά από 16 σεζόν, ως ο μακροβιότερος και πιο επιτυχημένος προπονητής της ομάδας. Μετά από επτά ακόμη σεζόν στο σύλλογο ανέλαβε τα ηνία της εθνικής ομάδας της Ισπανίας μετά τον αποκλεισμό της από τη φάση των ομίλων στο Παγκόσμιο Κύπελλο του 1982. Οδήγησε τη χώρα στη δεύτερη θέση του Ευρωπαϊκό Πρωτάθλημα Ποδοσφαίρου 1984, καθώς και στους προημιτελικούς του Παγκοσμίου Κυπέλλου του 1986.

Τίτλοι και διακρίσεις
---------------------

### Παίκτης

**Ρεάλ Μαδρίτης**

* Πρωτάθλημα Ισπανίας (4) : 1953–54 , 1954–55 , 1956–57 , 1957–58
* Λατινικό Κύπελλο (2) : 1955, 1957
* Κύπελλο Πρωταθλητριών (3) : 1955–56 , 1956–57 , 1957–58

### Προπονητής

**Ρεάλ Μαδρίτης**

* Πρωτάθλημα Ισπανίας (9) : 1960–61 , 1961–62 , 1962–63 , 1963–64 , 1964–65 , 1966–67 , 1967–68 , 1968–69 , 1971–72
* Κύπελλο Ισπανίας (2) : 1961–62 , 1969–70
* Κύπελλο Πρωταθλητριών (2) : 1959–60 , 1965–66
* Διηπειρωτικό Κύπελλο : 1960

**Ατομικές διακρίσεις**

* France Football : 14ος καλύτερος προπονητής όλων των εποχών

Παραπομπές
----------

1. ↑  «The 50 greatest managers of all time». Αρχειοθετήθηκε από το πρωτότυπο στις 18 Αυγούστου 2021. Ανακτήθηκε στις 18 Αυγούστου 2021.
2. ↑  «Los 50 mejores entrenadores de la historia del fútbol». Ανακτήθηκε στις 9 Μαΐου 2020.
3. ↑  «The 50 Greatest Football Managers of All Time». Ανακτήθηκε στις 23 Απριλίου 2021.
4. ↑  «MIGUEL MUÑOZ». Ανακτήθηκε στις 18 Μαρτίου 2022.
5. ↑  «Miguel Muñoz Mozún (Player)». Ανακτήθηκε στις 18 Μαρτίου 2022.
6. ↑  «60 años del Madrid-Servette: 10 cambios en la Copa de Europa». Αρχειοθετήθηκε από το πρωτότυπο στις 26 Φεβρουαρίου 2021. Ανακτήθηκε στις 26 Φεβρουαρίου 2021.
7. ↑  «*L' ÉQUIPE* : A qui le 700e but ?». Αρχειοθετήθηκε από το πρωτότυπο στις 4 Απριλίου 2022. Ανακτήθηκε στις 23 Ιουνίου 2023.
8. ↑  «UEFA : Servette 0 - 2 Real Madrid». Ανακτήθηκε στις 18 Μαρτίου 2022.
9. 1 2  «Miguel Muñoz muere a los 68 años de edad». Ανακτήθηκε στις 18 Μαρτίου 2022.
10. ↑  «Miguel Muñoz: The Man Who Told Alfredo Di Stefano to F\*ck Off & Led the Ye-Ye's to European Glory». Ανακτήθηκε στις 17 Ιουλίου 2022.
11. ↑  «El Real Madrid sobrevive a las despedidas de sus leyendas». Αρχειοθετήθηκε από το πρωτότυπο στις 30 Αυγούστου 2023. Ανακτήθηκε στις 30 Αυγούστου 2023.
12. ↑  «BEST EUROPEAN CUP FINAL EVER». Ανακτήθηκε στις 12 Μαΐου 2023.
13. ↑  «El único pero histórico precedente entre Real Madrid y Eintracht». Ανακτήθηκε στις 25 Σεπτεμβρίου 2023.
14. ↑  «Del utillero falangista al positivo de Calderé: nuestro Mundial 86 en diez episodios». Ανακτήθηκε στις 18 Μαρτίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μιγκέλ Μουνιόθ** |